OSKA KOORDINATSIOONIKOGU KOOSOLEK

5. detsember 2018 nr 14

Tallinn

Algus kell 11.00, lõpp kell 13.30

JuhatasIvar Sikk *Haridus- ja Teadusministeerium*

ProtokollisLiina Michelson*, Kutsekoda*

**Osa võtsid**: Sten Andreas Ehrlich, *Sotsiaalministeerium;* Sven Kirsipuu, *Rahandusministeerium;* Riina Viiding, T*eenistujate Ametiliitude Keskorganisatsioon TALO;*  Reelika Leetmaa, *Eesti Töötukassa;* Kaupo Reede, *Majandus- ja Kommunikatsiooniministeerium;* Mait Palts, *Eesti Kaubandus-Tööstuskoda*

**Puudus**:Peep Peterson, *Eesti Ametühingute Keskliit;* Toomas Tamsar, *Eesti Tööandjate Keskliit*

**Kutsutud**:Heleri Reinsalu, Riigikantselei

**Kutsekojast:**Tiia Randma, Yngve Rosenblad, Rain Leoma, Ingrid Lepik, Mare Uiboupin, Anneli Leemet, Katrin Pihl, Siim Krusell

**PÄEVAKORD**

1. Avasõnad
2. Tööjõuvajaduse nappuse mõõtmise rahvusvaheline praktika
3. Uuringuaruannete kinnitamine
4. Üldraport
5. OSKA andmete visualiseerimine uues haridusportaalis
6. Ülevaade OSKA teemade ettevalmistamisest valitsuskabineti aruteluks
7. Kokkuvõte. Järgmise koosoleku aeg ja teemad
8. **Avasõnad**

Ivar Sikk avas koosoleku ja tutvustas päevakorda.

1. **Tööjõuvajaduse nappuse mõõtmise rahvusvaheline praktika**

Yngve Rosenblad tutvustas rahvusvahelist praktikat tööjõuvajaduse nappuse mõõtmisel - Peer Review on “*Measuring labour market tightness to improve employment policies and reduce skills mismatches*”. Selles eksperthinnangus vaadeldakse kahte liiki tööjõupuudust:

* *Insufficient labour supply*: kõrge oskustase, head töötingimused, tööjõunappus sageli seotud tehnoloogilise arenguga (IT, insenerid, tehnikud, müügiesindajad, kõrgtasemel oskustöö).
* *Excess labour demand*: madalam oskustase, rohke värbamine, palju vakantse, enam hooajatööd, suur tööjõuvoolavus, tugev seos majandustsükliga. Värbamisraskused võivad olla seotud töötingimuste ja palgatasemega (nt majutus-toitlustus).

OSKA uuringute kontekstis on oluline arvestada *Excess labour demand* tüüpi tööjõupuudusega. Seda eriti kaubanduse, rentimise ja paranduse ning majutuse, toitlustuse ja turismi valdkonnas, kus suur tööjõuvoolavus tekitab kõrge tajutud tööjõunappuse. Tähele peab panema ka seda, et kandidaatide vähesus ei ole sama, mis tööjõunappus, põhjuseks võib olla vildakas värbamisprotsess, madal palk, kehv maine jv.

Vaata täpsemalt lisast 1.

1. **Uuringuaruannete kinnitamine**

**OSKA kaubanduse, rentimise ja paranduse valdkond (KRP)**

Valdkonna eripärad:

20% kõigist ettevõtetest Eestis tegutseb KRP valdkonnas ja nendes töötab 11% kõigist hõivatutest Eestis so 72 700 inimest. Neist 29 000 on müüjad-klienditeenindajad, mis teeb sellest ühe levinuima ja tööjõumahukaima ameti Eestis, mängides olulist rolli regionaalse tööandjana.

Valdkonda uurides tuli välja rohkelt vastuolusid:

* + - * Tööturule sisenemisel on suur osatähtsus madala lävendiga töökohtadel. Valdkonda sisenetakse ilma erihariduseta. Ühelt poolt justkui ei väärtustata erialast haridust, samas kurdetakse spetsiifiliste kaubandusalaste oskuste puuduse üle. Koolidel on huvi õppes keskenduda kaubaõpetusele (kaubatundmine, käitlemine jne), kuid tööandjad ootavad pigem laiemat teenindusoskust ja interpersonaalseid oskusi. Kaubandusalase kõrghariduse ajalooline õpetamise järjepidevus on katkenud.
* Koolituses on arvuline ülepakkumine, samas tööandjate poolt tunnetatakse tööjõupuudust.
* Tööandjatel on tunnetatud tööjõupuudus, samas toimub pidev laienemine.

KRP valdkonna põhikutsealasid ootab 10 aasta perspektiivis tõenäoliselt ees ametikohtade arvu tagasihoidlik kahanemine (u 2%). Suurim on vähenevate töökohtade osakaal teenindus- ja oskustöötajate ametirühmas (u 4%), kus stabiilne tööjõuvajadus säilib vaid müügikorraldajate põhikutsealal. Tööandjate poolt tunnetatud tööjõupuudus suunab neid järjest enam iseteenindust ja automatiseeritud lahendusi kasutama. Tegevused, mis ei loo otsest lisaväärtust tarbijakogemuse seisukohast (nt kassafunktsioon) automatiseeritakse esmajärjekorras.

Vaata täpsemalt lisast 1.

* 1. Otsustati kiita heaksuuringu aruanne „Valdkondlik ülevaade tööturu olukorrast, tulevikuarengutest, tööjõu- ja oskuste vajadusest ning sellest tulenevast koolitusvajadusest“ **kaubanduse, rentimise ja paranduse valdkonnas.**

Hääletuse tulemused:   
- poolt hääletas 7? liiget  
- vastu ei hääletatud

**Majutuse, toitlustuse ja turismi valdkond (MTT)**

Valdkonnas on hõivatuid 28 000. Kasvav nõudlus MTT teenuste järele suurendab järgmise 5-10 aasta jooksul MTT põhikutsealadel tervikuna hõivatute arvu tagasihoidlikult (2%), seda peamiselt teenindustöötajate arvu kasvu tõttu. Tööandjate jaoks on suurimaks probleemiks töötajate leidmine. Koolituspakkumine ületab arvuliselt uue tööjõu vajadust, kuid sellele vaatamata tunnetavad tööandjad suurt tööjõupuudust.

Valdkonna kitsaskohad: tööjõupuudus; erialase ettevalmistusega töötajad ei suundu valdkonda tööle või ei jää seal püsima; kutsekeskhariduse õppekavad on liiga kitsad; lühiajalised erialased õppekavad eeldavad eelnevat ettevalmistust või töökogemust; puudub riiklikult rahastatud toitlustuse eriala kõrgharidusõpe.

Vaata täpsemalt lisast 1.

* 1. Otsustati kiita heaksuuringu aruanne „Valdkondlik ülevaade tööturu olukorrast, tulevikuarengutest, tööjõu- ja oskuste vajadusest ning sellest tulenevast koolitusvajadusest“ **majutuse, toitlustuse ja turismi valdkonnas.**

Hääletuse tulemused:   
- poolt hääletas 7 liiget  
- vastu ei hääletatud

1. **OSKA üldraport. Ülevaade Eesti tööturu olukorrast, tööjõuvajadusest ning sellest tulenevast koolitusvajadusest.**

Siim Krusell tutvustas **OSKA üldraport**it , pealkirjaga „Eesti tööturg täna ja homme“, mis annab ülevaate Eesti tööturu olukorrast, tööjõuvajadusest ning sellest tulenevast koolitusvajadusest. Selle aasta OSKA üldraporti uuendused on:

* Hõiveprognoosi näitamine joonistel.
* Töötukassa lühiajalise prognoosi rolli suurendamine OSKA ja MKM tööjõuvajaduse prognoosi täiendajana.
* Uus teemapeatükk – OSKA ettepanekute rakendamise seire.
* MKM kvantitatiivse mudeli abil saadud tulemusi on täiendatud OSKA valdkonnauuringute tulemustega, tekstis analüüsitakse tööjõuvajaduse ja koolituspakkumise võrdluse eri aspekte.

Vaata täpsemalt lisast 1.

1. **OSKA andmete visualiseerimine uues haridusportaalis**

Tiia Randma rääkis kokkuvõtvalt OSKA andmete visualiseerimisest uues haridusportaalis, mille eesmärgiks on OSKA tulemuste atraktiivsem ja parem kättesaadavus. Teemat tutvustatakse põhjalikumalt järgmisel koosolekul.

Vaata täpsemalt lisast 1.

1. **Ülevaade OSKA teemade ettevalmistamisest valitsuskabineti aruteluks**

Tiia Randma rääkis üle eelnevalt koordinatsioonikogu liikmete poolt aktsepteeritud ettepanekud valitsusele:

* Võtta teadmiseks OSKA üldraport „Ülevaade Eesti tööturu olukorrast, tööjõuvajadusest ning sellest tulenevast koolitusvajadusest 2018“ ja käesolevas memorandumis esitatud infomatsioon.
* Ministeeriumitel arvestada tööjõu- ja oskuste vajaduse prognoosisüsteemi OSKA raames läbi viidud uuringute tulemustega.
* Kutsekojal koostöös OSKA koordinatsioonikoguga valmistada ette „Eesti tööjõuvajaduse prognoosimudelid 2020+“ kontseptsioon ja esitada Vabariigi Valitsusele heakskiitmiseks 2019. aasta II kvartalis.

Plaanide järgi tutvustab Haridus- ja Teadusminister Mailis Reps teemat Valitsuskabinetis 20. detsembril.

1. **Kokkuvõte. Järgmise koosoleku aeg ja teemad**

Järgmine koosolek toimub6. märtsil 2019, Kutsekojas kell 11-13.

Teemad:

* Kontseptsioon „Eesti tööjõuvajaduse prognoosisüsteem 2020+“.
* OSKA andmete ja tulemuste visualiseerimine veebis.

Ülejärgmise koosoleku toimub 28. august 2019, Kutsekojas kell 11-14

**Teemad:**

Uuringuaruannete kinnitamine:

* veevarustus ja keskkond
* loometegevus, kultuuripärand ja meelelahutus
* meedia, kirjastamine, reklaam ja disain

Lähtudes Kutseseaduse § 7¹ -st

**OTSUSTATI:**

2.1 Kiita heaksrakendusuuring „Valdkondlik ülevaade tööturu olukorrast, tulevikuarengutest, tööjõu- ja oskuste vajadusest ning sellest tulenevast koolitusvajadusest“ **kaubanduse, rentimise ja paranduse valdkonnas.**

2.2 Kiita heaksrakendusuuring „Valdkondlik ülevaade tööturu olukorrast, tulevikuarengutest, tööjõu- ja oskuste vajadusest ning sellest tulenevast koolitusvajadusest“ **majutuse, toitlustuse ja turismi valdkonnas.**

Koosoleku juhataja Protokollija

Ivar Sikk Liina Michelson